দেশে একটা প্রবাদ প্রচলিত রয়েছে, ‘সকালের নাশতা খেতে হয় রাজার মতো, দুপুরে প্রজার মতো এবং রাতের খাবার কাঙালের মতো।’ সকালের নাশতা আমাদের শরীরে সবচেয়ে বেশি প্রভাব ফেলে। কিন্তু বেশি ভাগ মানুষ বা কর্মজীবীরা সকালের নাশতা পারত পক্ষে খান না। খেলেও তা নামমাত্র। সারা দিন প্রাণবন্ত ও সুস্থ থাকতে সকালের নাশতা শরীরের জন্য খুবই গুরুত্বপূর্ণ। প্রতিদিন সকালে স্বাস্থ্যকর এবং ভারী নাশতা খেলে মস্তিষ্ক পুরো দিনের জন্য তৈরি হয়ে যায় এবং সারা দিন শক্তি পাওয়া যায়। এ ছাড়া যাঁরা ওজন কমাতে চান, তাঁদের জন্য সকালের নাশতার উপকরণগুলো খুবই গুরুত্বপূর্ণ। সকালের নাশতার পুষ্টিকর উপকরণগুলো তুলে ধরা হলো।